2. ΠΡΟΕΔΡΙΚΟΝ ΔΙΑΤΑΓΜΑ της 7/13 Μαρτ. 1934 Περί κανονισμού ωρών εργασίας κρεοπωλείων Αθηνών, Καλλιθέας, και Παλαιού Φαλήρου. Εκδιδεται κατά το άρθρ. 2 του ν. ΓπΛΔ΄ (3934) (15.Λα.1), του 2269 (15.Ια.1), το άρθρ. 5 του ν. 2943 (15.Θα.5), το άρθρον 16 του από 8 Απρ. 1932 Π.Δ. (15.Ιβ.2). Άρθρον 1 1.Αι ώραι εργασίας εις τα κρεοπωλεία και εν γένει τα καταστήματα ή πρατήρια πωλήσεως κρέατος δεν επιτρέπεται όπως υπερβαίνουν τας δέκα κατά τους μήνας Νοέμβριον, Δεκέμβριον, Ιανουάριον και Φεβρουάριον, τας δέκα και ημίσειαν κατά τους μήνας Μάρτιον, Απρίλιον, Σεπτέμβριον και Οκτώβριον και τας ένδεκα κατά τους μήνας Μάϊον, Ιούνιον, Ιούλιον και Αύγουστον υπό τον όρον όπως εις το προσωπικόν των ως άνω καταστημάτων χορηγήται εννεάωρος συνεχής νυκτερινή ανάπαυσις και τρίωρος μεσημβρινή διακοπή το θέρος και δίωρος τον χειμώνα. 2.Εις τους βοηθούς των κρεοπωλείων επιτρέπεται η απασχόλησις επί δύο ώρας προ του κατά την πρώτην παράγραφον του παρόντος πρωϊνού ανοίγματος του καταστήματος δια την τελικήν προπαρασκευήν του προς πώλησιν κρέατος. Κατά την ως άνω ώραν το κατάστημα παραμένει κλειστόν. Η εργασία των κατά τ’ ανωτέρω βοηθών λήγει δύο ώρας ενωρίτερον της των λοιπών υπαλλήλων προ της μεσημβρινής διακοπής. Σελίς 256 Έκαστος καταστηματάρχης υποχρεούται να έχη εις το κατάστημά του ανηρτημένον πίνακα, περιέχοντα τα ονόματα των βοηθών των χρησιμοποιουμένων δύο ώρας ενωρίτερον του λοιπού προσωπικού. Ο πίναξ ούτος θεωρείται παρά της οικείας αστυνομικής αρχής ή του οικείου επιθεωρητού εργασίας. 3.Αι διατάξεις των προηγουμένων παραγράφων δεν εφαρμόζονται κατά την ημέραν του Σαββάτου και τας παραμονάς των επισήμων εορτών, των ωρών εργασίας κανονιζομένων κατά τας ημέρας ταύτας ελευθέρως υπό της οικείας αστυνομικής αρχής, μετά γνώμην των οικείων οργανώσεων. Την ημέραν του Σαββάτου παρέχεται υποχρεωτικώς εις το προσωπικόν των κρεοπωλείων δίωρος μεσημβρινή διακοπή της εργασίας εκ περιτροπής. Τας ώρας της εκ περιτροπής αναπαύσεως των υπαλλήλων δύναται το κατάστημα να παραμένη ανοικτόν. 4.Αι παραμοναί των επισήμων εορτών καθ’ ας δεν εφαρμόζονται αι διατάξεις του παρόντος ορίζονται δια πράξεως του υπουργού Εθνικής Οικονομίας. 5.Αι ώραι ανοίγματος και κλεισίματος ορίζονται δια πράξεως του υπουργού της Εθνικής Οικονομίας, κατόπιν γνωμοδοτήσεως της αστυνομικής αρχής. Άρθρον 2 Αι διατάξεις του προηγουμένου άρθρου δεν εφαρμόζονται επί προσώπων, δι’ α, δια νόμου ή συμφωνίας έχει ορισθή βραχύτερος χρόνος εργασίας ως και επί προσώπων κατεχόντων θέσιν εποπτείας ή διευθύνσεως ή θέσιν εμπιστευτικήν. Άρθρον 3 Αι διατάξεις του παρόντος εφαρμόζονται εις την πόλιν των Αθηνών, και τα προάστεια αυτής Καλλιθέαν και Παλαιόν Φάληρον, της ισχύος του από 22 Ιουν. 1927 διατάγματος περιοριζομένης εις τας υπό του άρθρ. 4 του διατάγματος τούτου οριζομένας πόλεις, επεκτείνονται δε εις πάσαν άλλην πόλιν δια διατάγματος, τη αιτήσει των ενδιαφερομένων οργανώσεων και μετά γνωμοδότησιν της δημοτικής ή αστυνομικής αρχής. Άρθρον 4 Οι παραβάται των διατάξεων του παρόντος διώκονται και τιμωρούνται κατά τας διατάξεις του άρθρ. 20 του από 8 Απρ. 1932 διατάγματος π. κωδικοποιήσεως των διατάξεων των νόμων περί χρονικών ορίων εργασίας εις τα καταστήματα. 15.Ι.ε.2 Ώρες εργασίας κρεοπωλείων 375 